ຜູ້ທີ່ລອດຊີວິດ ເລົ່າເລື້ອງ ທີ່ໜ້າຢ້ານກົວ ກ່ຽວກັບ ເຂື່ອນແຕກ ໃນແຂວງອັດຕະປື
ທ້າວ ແກ້ວສຸວັນ ແລະ ຄອບຄົວຂອງລາວ ພາກັນຟ້າວກອດເອົາ ສິ່ງກໍ່ສ້າງ ທີ່ເປັນເຫຼັກໄວ້ແໜ້ນໆ ໃນຂະນະທີ່ ຊິ້ນສ່ວນຕ່າງໆ ກຳລັງພັດໄຫລມາ ແລະຄື້ນນ້ຳນອງ ໄຫລຕຳເຂົ້າໃສ່ ຢູ່ກ້ອງຂາພວກເຂົາເຈົ້າ.
ໃນທີ່ສຸດ ລັດຖະບານ ສປປ ລາວ ກໍໄດ້ຍອມຈຳນົນ ຕໍ່ການກົດດັນ ເພື່ອໃຫ້ທົບທວນຄືນ ໂຄງການກໍ່ສ້າງເຂື່ອນໄຟຟ້າພະລັງນ້ຳ ຫຼັງຈາກເຂື່ອນເຊປຽນ-ເຊນ້ຳນ້ອຍແຕກ ຊຶ່ງເມື່ອ ສັບປະດາແລ້ວນີ້ ທ່ານທອງລຸນ ສີສຸລິດ ໄດ້ປະ ກາດໂຈະໂຄງການກໍ່ສ້າງເຂື່ອນໃໝ່ ໃດໆ ໄວ້ກ່ອນ ແລ້ວໃຫ້ກວດກາລຶ້ມຄືນສາ ເຫດທີ່ພາໃຫ້ເຂື່ອນດັ່ງກ່າວ ພັງລົງ ທີ່ກໍ່ໃຫ້ ເກີດໄພພິບັດ ນ້ຳຖ້ວມໃນເມືອງສະໜາມໄຊ ໃນແຂວງອັດຕະປື ໂດຍສົ່ງຜົນກະທົບ ຢ່າງຮ້າຍແຮງ ຕໍ່ປະຊາຊົນຫຼາຍພັນຄົນ ໃນຂະນະທີ່ ອົງການຕ່າງໆ ແລະ ໜ່ວຍງານທີ່ ກ່ຽວຂ້ອງຂອງລັດ ຖະບານລາວ ກຳລັງປະເມີນຄວາມເສຍຫາຍ ຕໍ່ຊີວິດ ແລະຊັບສິນ ຂອງປະຊາຊົນ ຈາກໄພນ້ຳຖ້ວມຢູ່ນັ້ນ ພວກຜູ້ເຄາະຮ້າຍ ຈຳນວນນຶ່ງ ກໍໄດ້ເລົ່າເຖິງ ເລື້ອງ ໂສກນາດຕະກຳ ສູ່ນັກຂ່າວວີໂອເອ ເດວິດ ບອຍລ໌ ຟັງ ຊຶ່ງໄຊຈະເລີນສຸກ ຈະນຳ ເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ທ່ານສຳເລັດ ອິນທະວົງ ສາມາດດຶງເອົາສະມາຊິກຄອບຄົວຂອງເພິ່ນຂຶ້ນເທິງເຮືອໄດ້ ທັນເວລາ ໃນເມື່ອຕຶກອາຄານຫຼັງນຶ່ງພັງລົງ ຍ້ອນຖືກນ້ຳທີ່ໄຫຼລົງ ຈາກເຂື່ອນ ຊຸເອົາ ເຮືອນຂອງຜູ້ກ່ຽວ ເຮືອຂອງທ່ານສຳເລັດ ແລະຄອບຄົວ ຖືກພັດໄຫລໄປຕາມຄື້ນຟອງຂອງກະແສນ້ຳຖ້ວມ ພາຍໃຕ້ຄວາມມືດມິດ ໃນຕອນກາງຄືນ ຊຶ່ງເພິ່ນພຽງແຕ່ສາມາດແນມເບິ່ງເຮືອນຂອງ ເພິ່ນ ຫຍຸບລົງທັບພໍ່ປູ່ແລະແມ່ຍ່າຂອງເພິ່ນ ຜູ້ທີ່ຍັງຕົກຄ້າງຢູ່ໃນເຮືອນ ທ່ານສຳເລັດ ໄດ້ກ່າວຢູ່ໃນສູນກູ້ໄພ ບ່ອນທີ່ເພິ່ນນັ່ງໃກ້ກັບເຄື່ອງຂອງ ສ່ວນຕົວເລັກ ນ້ອຍທີ່ຍັງເຫຼືອ ລວມທັງຮູບອັນນຶ່ງ ຂອງແມ່ຍ່າ ຈັນໄທ ທີ່ຖ່າຍຈາກກ້ອງໂທລະສັບມືຖື ໃນຂະນະທີ່ເຮືອນຂອງເພິ່ນພັງລົງນັ້ນ ເຮືອຂອງທ່ານອິນທະວົງ ຖືກພັດຊຸໄປຕຳໃສ່ ເຮືອນຂອງນ້ອງສາວ ທີ່ຢູ່ຂ້າງຄຽງ ຢູ່ທີ່ນັ້ນ ເພິ່ນ ແລະພັນລະຍາ ນາງ ບາງ ແຮວມະນີ ແລະ ພວກລູກໆ ຄື ອາລິກ ຫັດ ແລະ ໂກ້ຍ ໄດ້ພາກັນຂຶ້ນໄປຫລົບໄພຢູ່ເທິງຫລັງຄາ ເຮືອນ ຈົນກວ່າລະດັບນ້ຳ ທີ່ສູງຂຶ້ນຮອດ 10 ແມັດ ໄດ້ຖ້ວມຫລັງຄາເຮືອນ ຂອງນ້ອງ ສາວເພິ່ນ ເຊັ່ນກັນ ທ່ານສຳເລັດ ໄດ້ກ່າວວ່າ ຫຼັງຈາກນັ້ນ ທ້າວ ແກ້ວສຸວັນ ແລະ ຄອບຄົວຂອງລາວ ພາກັນຟ້າວກອດເອົາ ສິ່ງກໍ່ສ້າງ ທີ່ເປັນເຫຼັກໄວ້ແໜ້ນໆ ໃນຂະນະທີ່ ຊິ້ນສ່ວນຕ່າງໆ ກຳລັງພັດໄຫລມາ ແລະຄື້ນນ້ຳນອງ ໄຫລຕຳເຂົ້າໃສ່ຢູ່ ກ້ອງຂາພວກເຂົາເຈົ້າ ຈົນກວ່າຕອນເຊົ້າມື້ຕໍ່ມາ ເຮືອຂອງໜ່ວຍ ກູ້ໄພ ໄດ້ເດີນທາງໄປເຖິງ ບ້ານໃໝ່ ພັນໂທ ຄຳສຸກ ຄຳເຫຼືອງເທບ ຮອງຜູ້ບັນຊາການ ກອງທັບອາກາດ ຝຸງບິນໜ່ວຍ 703 ໄດ້ບັນຊາທີມກູ້ໄພ ທີ່ຊ່ອຍຊີວິດ ຄອບຄົວຂອງທ່ານອິນທະວົງ ແລະ ອີກຫຼາຍກວ່າ 1,000 ຄົນ ຫຼັງຈາກ ນຶ່ງໃນສັນເຂື່ອນ ຂອງເຂື່ອນໄຟຟ້າພະລັງນ້ຳ ເຊປຽນ-ເຊນ້ຳນ້ອຍ ຫຼື (PNPC) ທີ່ກໍ່ສ້າງຂຶ້ນມາ ແບບບໍ່ດີປານໃດນັ້ນ ໄດ້ພັງລົງ ຢູ່ໃນພາກໃຕ້ຂອງລາວ ເມື່ອວັນທີ 23 ກໍລະກົດຜ່ານມານີ້ 13 ບ້ານ ໃນແຂວງອັດຕະປື ໄດ້ຈົມຢູ່ໃຕ້ນ້ຳ ໂດຍທີ່ມີກະແສນ້ຳໄຫລແຮງຈຶ່ງກົດດັນໃຫ້ ປະຊາຊົນ ຢູ່ໃນເມືອງນຶ່ງ ຂອງກຳປູເຈຍ ທີ່ຕັ້ງຢູ່ກ້ຳໃຕ້ລົງໄປທາງແມ່ນ້ຳເຊກອງ ຫ່າງ ຈາກແຂວງອັດຕະປື ຫຼາຍກວ່າ 100 ກິໂລແມັດ ຕ້ອງໄດ້ຍົກຍ້າຍອອກຈາກພື້ນທີ່ ຍ້ອນຝົນທີ່ຕົກລົງມາຢ່າງໜັກ ຈຶ່ງໄດ້ຈຳກັດພາລະກິດ ການບິນໄປຊ່ອຍເຫຼືອຜູ້ເຄາະ ຮ້າຍ ຂອງຝຸງບິນເຮລິຄອບເຕີ 3 ລຳ ທີ່ພຽງແຕ່ສາມາດບິນໄດ້ 157 ຖ້ຽວເທົ່ານັ້ນ ໃນ ວັນອັງຄານ ຂອງມື້ດຽວກັນ ໂດຍຊ່ອຍຜູ້ລອດຊີວິດມາໄດ້ 1,569 ຄົນ ນັ້ນຄືຄຳເວົ້າ ຂອງທ່ານພັນໂທ ຄຳສຸກ ທີ່ໄດ້ກ່າວໄປນັ້ນ ຍັງມີຜູ້ລອດຊີວິດ ອີກຫຼາຍກວ່າ 3,000 ຄົນ ໃນເວລານີ້ ຢູ່ທີ່ສະຖານຊ່ອຍເຫຼືອ ໃນເມືອງສະໜາມໄຊ ແລະ ເຊືຶ່ອກັນວ່າ ພວກ ຄົນອີກປະມານ 6,000 ຄົນ ຈະຂາດທີ່ຢູ່ອາໄສ ຢູ່ໃນລາວ ສື່ມວນຊົນຂອງທາງການ ໄດ້ລາຍງານວ່າ 35 ຄົນ ໄດ້ເສຍຊີວິດ ແລະ 99 ຄົນຍັງຫາຍສາບສູນ ພັນໂທ ຄຳສຸກ ໄດ້ກ່າວວ່າ ພວກຄົນທີ່ລອດຊີວິດ ຜູ້ທີ່ພັນໂທ ຄຳສຸກ ໄດ້ຊ່ອຍກອບກູ້ມານັ້ນ ມີຄວາມຮູ້ສຶກປົນກັນ ຫຼາຍຢ່າງ ເຊັ່ນວ່າ ສະເທືອນຂວັນ ອິດເມື່ອຍ ແລະຄຽດແຄ້ນ ທ່ານສົມໝາຍ ແກ້ວສຸວັນ ອາຍຸ 61 ປີ ເປັນຊາວບ້ານຈາກບ້ານໃໝ່ ໄດ້ກ່າວວ່າ ບໍລິສັດ ທີ່ດຳເນີນການກໍ່ສ້າງເຂື່ອນໄຟຟ້າ ຄື ບໍລິສັດ SK E&C ຂອງເກົາຫຼີໃຕ້ ໄດ້ບອກຊຸມຊົນ ຂອງທ່ານ ວ່າ ປະລິມານນ້ຳຫຼວງຫຼາຍ ຈະຖືກປ່ອຍອອກມາ ແຕ່ບໍ່ໄດ້ເຕືອນເຖິງຄວາມ ເປັນໄປໄດ້ວ່າ ເຂື່ອນອາດພັງລົງ ທ່ານສົມໝາຍ ເວົ້າວ່າທ່ານກ່າວຕື່ມວ່າ ໃນເບື້ອງຕົ້ນ ນ້ຳທະລັກເຂົ້າມາ ຖ້ວມທົ່ວໝູ່ບ້ານຂອງທ່ານ ຢ່າງໜ້ອຍສູງເຖິງນຶ່ງແມັດ ແລະໄດ້ທຳລາຍເຮືອນຊານບ້ານ ຊ່ອງ 95 ເປີເຊັນ ສ່ວນປະຊາຊົນຄົນອື່ນໆ ທີ່ໄດ້ຖືກສຳພາດ ໂດຍວີໂອເອ ຢູ່ໃນບ້ານໃໝ່ ໄດ້ກ່າວວ່າ ນາຍບ້ານ ໄດ້ປະກາດເຕືອນຜ່ານທາງໂທລະໂຄ່ງ ແຕ່ບໍ່ໄດ້ແຈ້ງເຕືອນວ່າ ເຂື່ອນ ອາດຈະພັງລົງ ບໍລິສັດ SK E&C ເຊິ່ງພວມທຳການກໍ່ສ້າງເຂື່ອນຢູ່ນັ້ນ ໂດຍຜ່ານການຮ່ວມລົງທຶນກັບ ບໍລິສັດ ເຊປຽນ-ເຊນ້ຳນ້ອຍ ໄດ້ປະຕິເສດ ຕໍ່ການຂໍຮ້ອງ ເພື່ອໃຫ້ຄຳເຫັນ ຫຼາຍໆຄັ້ງ ລວມທັງການໄປຢ້ຽມຢາມຫ້ອງການຂອງພວກເຂົາເຈົ້າຢູ່ໃນບໍລິເວນສ້າງເຂື່ອນ ແຕ່ຫຼັງຈາກທີ່ໄດ້ມິດຫງຽບ ພາຍຫຼັງຈາກເກີດເກີດໄພພິບັດ ໃນທັນທີທັນໃດ ໃນສັບ ປະດານີ້ ລັດຖະບານລາວ ໄດ້ກ່າວວ່າ ການກໍ່ສ້າງເຂື່ອນຂອງ ບໍລິສັດ SK E&C ທີ່ ຂີ້ຮ້າຍນັ້ນ ເປັນໄປໄດ້ສູງວ່າ ເປັນສາເຫດ ເຮັດໃຫ້ເຂື່ອນພັງລົງ ລັດຖະບານລາວ ຍັງໄດ້ປະກາດ ໃຫ້ທຳການທົບທວນຄືນຢ່າງກວ້າງຂວາງ 50 ກວ່າ ໂຄງການກໍ່ສ້າງເຂື່ອນ ກ່ອນທີ່ຈະຮັບຮອງ ໂຄງການໃໝ່ຕື່ມອີກ ເລື້ອງນີ້ ກໍມີການວິ ພາກວິຈານ ມາໄດ້ຫຼາຍປີແລ້ວ ຈາກບັນດາກຸ່ມອານຸລັກສິ່ງແວດລ້ອມ ກ່ຽວກັບ ແຜນ ການ ຂອງລັດຖະລານ ໃນຄວາມໄຝ່ຝັນຢາກນຳໃຊ້ທ່າແຮງໃນດ້ານເຂື່ອນໄຟຟ້າພະ ລັງນ້ຳ ເພື່ອຫັນປ່ຽນປະເທດໃຫ້ເປັນ ອັນນັ້ນ ເປັນການປອບໃຈ ພົນລະເມືອງ ຂອງບ້ານໃໝ່ ແລະໂຄກກ່ອງ ພຽງເລັກນ້ອຍ ເຊິ່ງໝູ່ບ້ານຕ່າງໆຂອງພວກເຂົາເຈົ້າ ຖືກທຳລາຍຈົນໝົດ ເຫຼືອແຕ່ຄວາມເສຍຫາຍ ສັບສົນປົນເປ ຂອງກ້ອນຊິມັງແຕກ ພວກຕົ້ນໄມ້ທີ່ຖືກນ້ຳຊຸກົ່ນ ແລະຫຼັກເສົາໄຟຟ້າ ຫັກລົງ ຢູ່ແຕ່ລະຟາກທາງທີ່ຈົມຢູ່ໃຕ້ນ້ຳ ທີ່ເຊື່ອມຈອດສອງທົ່ງນາ ອັນກວ້າງໃຫຍ່ສຸດສາຍຕາ ແມ່ນຖືກທັບຖົມດ້ວຍຕົມສີນ້ຳຕານໜາພໍສົມຄວນ ເຊິ່ງການເກັບກ່ຽວຂອງປີນີ້ ຖືວ່າ ເສຍຫາຍໝົດ ສຳລັບພວກຄົນບາງສ່ວນທີ່ໂຊກດີພໍ ກໍຍັງຄົງມີເຮືອນຢູ່ ເຊັ່ນເຈົ້າຂອງຮ້ານຄ້າ ອາຍຸ 38 ປີ ນາງ ໂສວັນເພັງ ໄດ້ເລີ້ມກັບຄືນໄປເບິ່ງວ່າ ສິ່ງໃດ ທີ່ເຂົາເຈົ້າສາມາດເກັບກູ້ມາ ໃຊ້ ຈາກຂີ້ຕົມ ນາງໂສວັນເພັງ ໄດ້ກ່າວໃນລະຫວ່າງຄົ້ນເບິ່ງເຄື່ອງຂອງທີ່ເສຍ ຫາຍ ກັບ ລູກສາວຂອງນາງ ອາຍຸ 14 ປີ ຊື່ວ່າ ນາງ ພຸດດາວັນ ນາງ ໂສວັນເພັງ ໄດ້ກ່າວວ່າ ນາງເອງ ແລະ ສາມີ ຖືກບັງຄັບໃຫ້ກັບຄືນໄປ ແລະນອນ ຢູ່ເທິງຫລັງຄາເຮືອນ ຂອງພວກເຂົາ ໃນໝູ່ບ້ານໂຄກກ່ອງ ເພື່ອໃຫ້ແນ່ໃຈວ່າ ພວກໂຈນ ຈະບໍ່ເຂົ້າມາລັກເອົາເຄື່ອງຂອງພຽງເລັກນ້ອຍທີ່ຍັງເຫຼືອຢູ່ນັ້ນ ນາງເວົ້າວ່າ ສ່ວນນາງ ພຸດດາວັນ ລູກສາວຂອງນາງ ໂສວັນເພັງ ກຳລັງຫລິ້ນໂທລະສັບມືຖື ໃນຕຽງ ນອນຢູ່ ເມື່ອຄື້ນນ້ຳໄດ້ໄຫລຊຸເຂົ້າມາໃນຫ້ອງນອນ ນາງພຸດດາວັນ ໄດ້ບອກຕໍ່ວີໂອເອ ວ່າ ກັບຄືນໄປຍັງສູນທີ່ພັກຊົ່ວຄາວໃນເມືອງສະໜາມໄຊ 6 ສົບ ຂອງຜູ້ເຄາະຮ້າຍ ຖືກສາດ ດ້ວຍນ້ຳມັນກ໊າດ ແລ້ວເຜົາໃນພິທີຊາປະນະກິດສົບ ໃນຂະນະທີ່ ພວກທີ່ລອດຊີວິດ ເຊັ່ນທ່ານ ອິນທະວົງ ຄອຍຖ້າຟັງເບິ່ງວ່າ ລັດຖະບານ ຈະເຮັດຫຍັງແດ່ ໃຫ້ແກ່ພວກ ເຂົາເຈົ້າ ທ່ານອິນທະວົງ ຈະຕ້ອງຄອຍຖ້າເພື່ອຈັດພິທີຊາປະນະກິດສົບ ອີກຄັ້ງນຶ່ງ ຂອງພໍ່ປູ່ຂອງ ເພິ່ນ ຄື ທ່ານ ພັນ ຜູ້ທີ່ຍັງຫາບໍ່ທັນພົບເທື່ອ